TAGYON KÖZSÉG ÖNKORMÁNYZATA
8272 Tagyon, Petőfi u. 10.

[bookmark: _Hlk75771272]Szám: TA/415-4/2025. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2025. december 16-án 15.40 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Gyarmati Kornél			polgármester
	Steierlein István			alpolgármester 
	Gyarmati-Piszker Hajnalka 		képviselő
	Kránicz Sándor
	Szelei Bálint 			képviselők

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Gyarmati Kornél polgármester: Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND

1)  	Tagyon Község Önkormányzata 2026. évi belső ellenőrzési munkatervének elfogadása
	Előterjesztő: Gyarmati Kornél polgármester

2)  	Kötelező felvételt biztosító általános iskolai körzethatárok véleményezése
	Előterjesztő: Gyarmati Kornél polgármester

3)  	Beszámoló a falugondnoki tevékenységről  
	Előterjesztő: Gyarmati Kornél polgármester

4) 	Alpolgármester jutalmazására vonatkozó indítvány (szóbeli előterjesztés)
Előterjesztő: Gyarmati-Piszker Hajnalka Ügyrendi Bizottság elnöke


NAPIREND TÁRGYALÁSA

[bookmark: _Hlk182810721][bookmark: _Hlk159913499][bookmark: _Hlk178579170][bookmark: _Hlk182815765][bookmark: _Hlk190866542]1)  	Tagyon Község Önkormányzata 2026. évi belső ellenőrzési munkatervének elfogadása
	Előterjesztő: Gyarmati Kornél polgármester

Gyarmati Kornél polgármester: A belső ellenőr megküldte a munkatervet, ennek alapján a pénzkezelés szabályozottságának és szabályszerűségének ellenőrzésére fog sor kerülni jövőre. Kéri a javaslatot elfogadni. Kérdezi, hogy van-e valakinek kérdése, hozzászólása, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk216852443]44/2025. (XII.16.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében meghatározott feladatkörében eljárva a 2026. évi belső ellenőrzési munkatervet a következő tartalommal hagyja jóvá:

Ellenőrzött szerv: Tagyon Község Önkormányzata
Ellenőrzés tárgya: A pénzkezelés szabályozottságának és szabályszerűségének ellenőrzése
Ellenőrizendő időszak: 2025. év  
Ellenőrzés ütemezése: 2026. I. félév

Határidő: 2025. december 31.
Felelős: jegyző


2)  	Kötelező felvételt biztosító általános iskolai körzethatárok véleményezése
	Előterjesztő: Gyarmati Kornél polgármester

Gyarmati Kornél polgármester: Az iskolai körzethatárnál annyi változás van, hogy a következő tanévtől a balatoncsicsói általános iskola mellett a zánkai általános iskola is köteles felvenni a nivegy-völgyi gyermekeket. Kérdezi, hogy van-e valakinek kérdése, hozzászólása, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk201914182]45/2025. (XII.16.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Balatonfüredi Tankerületi Központ által a 2026/2027. tanévre összeállított, Tagyon Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.
Felelős: polgármester


3)  	Beszámoló a falugondnoki tevékenységről  
	Előterjesztő: Gyarmati Kornél polgármester

Gyarmati Kornél polgármester: A falugondnok elkészítette a beszámolót, amit mindannyian megkaptak. Kérdezi, hogy van-e valakinek kérdése, hozzászólása, észrevétele, javaslata?  

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

[bookmark: _Hlk201914252]46/2025. (XII.16.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a 2025. évi falugondnoki tevékenységről szóló beszámolót elfogadja.


4) 	Alpolgármester jutalmazására vonatkozó indítvány (szóbeli előterjesztés)
Előterjesztő: Gyarmati-Piszker Hajnalka Ügyrendi Bizottság elnöke

Gyarmati Kornél polgármester: Átadja a szót a bizottság elnökének. 

Gyarmati-Piszker Hajnalka, Ügyrendi Bizottság elnöke: A bizottság 100.000 Ft jutalom megállapítását javasolja a testületnek alpolgármester úr részére, tekintettel arra, hogy 7 hét időtartamban teljes mértékben helyettesítette a polgármestert, és végezte el valamennyi feladatot.

Gyarmati Kornél polgármester: Köszöni a javaslatot és a helyettesítést is. Kérdezi, hogy van-e valakinek kérdése, észrevétele, javaslata?  

Steierlein István alpolgármester: Azt gondolja, ez az alpolgármester feladata, de köszöni szépen. Kéri a szavazásból való kizárását személyes érintettsége miatt. 

További kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 5 igen szavazattal - egyhangúlag – az alábbi határozatot hozza:
[bookmark: _Hlk179455244]

[bookmark: _Hlk201914208]

[bookmark: _Hlk216852506]47/2025. (XII.16.)	Ta. ÖNKORMÁNYZATI 	HATÁROZAT

[bookmark: _Hlk170989562][bookmark: _Hlk179453856]Tagyon Község Önkormányzata Képviselő-testülete Steierlein István alpolgármestert az alpolgármester jutalmazásáról szóló szavazásból személyes érintettsége miatt kizárja.

Kérdés, vélemény, javaslat, hozzászólás nem hangzik el, Gyarmati Kornél polgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

[bookmark: _Hlk201914311][bookmark: _Hlk216852529]48/2025. (XII.16.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete Steierlein István alpolgármester részére a polgármester helyettesítésének időszakára 100.000 Ft összegű jutalmat állapít meg.

Határidő: azonnal
Felelős: Ügyrendi Bizottság elnöke


Több napirendi pont nem lévén Gyarmati Kornél polgármester megköszöni a nyilvános ülésen való részvételt, és azt 15.55 órakor bezárja.


K.m.f.



                   Gyarmati Kornél					       dr. Varga Viktória
         polgármester			   	                               jegyző		            

